b'\n_START_ARTICLE_\nJaponijos bankas\n_START_SECTION_\nIstorija\n_START_PARAGRAPH_\nKaip ir daugelis Japonijos institucij\xc5\xb3 Japonijos bankas susik\xc5\xabr\xc4\x97 po Meiji restauracijos. Prie\xc5\xa1 Restauracij\xc4\x85 Japonijos feodalai leido savo pinigus, hansatsu, kurie tarpuasvyje buvo sunkiai suderinami, ta\xc4\x8diau Naujos valiutos aktu 1871 m. jena buvo \xc4\xafteisinta kaip ankstesnius pinigus pakei\xc4\x8dianti de\xc5\xa1imtaine sistema besiremianti valiuta. Buvusios feodal\xc5\xb3 pinig\xc5\xb3 kalyklos tapo priva\xc4\x8diais bankai, kurie prad\xc5\xbeioje tur\xc4\x97jo teis\xc4\x99 spausdinti pinigus. kur\xc4\xaf laik\xc4\x85 tiek centrin\xc4\x97 vyriausyb\xc4\x97, tiek vadinamieji \xe2\x80\x9enacionaliniai\xe2\x80\x9c bankai leido pinigus, ta\xc4\x8diau 1882 m. buvo \xc4\xafkurtas Japonijos bankas ir jam suteikta i\xc5\xa1imtin\xc4\x97 pinig\xc5\xb3 leidimo teis\xc4\x97._NEWLINE_Pirmuosius banknotus Japonijos bankas i\xc5\xa1leido 1885 m. ir nepaisant nedideli\xc5\xb3 nesklandum\xc5\xb3 su \xc5\xa1ia u\xc5\xbeduotimi susidorojo gerai. 1897 m. Japonija prisijung\xc4\x97 prie aukso standarto, o 1899 m. buv\xc4\x99 \xe2\x80\x9enacionaliniai\xe2\x80\x9c banknotai nustojo galioti._NEWLINE_Nuo to laiko Japonijos bankas veikia iki \xc5\xa1iol, i\xc5\xa1skyrus trump\xc4\x85 laikotarp\xc4\xaf po Antrojo pasaulinio karo, kai okupacin\xc4\x97s s\xc4\x85junginink\xc5\xb3 paj\xc4\x97gos i\xc5\xa1leido karinius pinigus ir restrukt\xc5\xabrizavo bank\xc4\x85 ir labiau nepriklausom\xc4\x85 institucij\xc4\x85. Nepaisant to Japonijos bankas buvo kritikuojamas d\xc4\x97l nepakankamai nepriklausomos pozicijos, net ir po 1997 m. i\xc5\xa1 esm\xc4\x97s pakeisto Japonijos Banko \xc4\xafstatymo (\xe6\x97\xa5\xe6\x9c\xac\xe9\x8a\x80\xe8\xa1\x8c\xe6\xb3\x95), kuriuo siekta sustiprinti nepriklausom\xc4\x85 banko status\xc4\x85._NEWLINE_Japonijos banko b\xc5\xabstin\xc4\x97 yra Tokijuje, buvusios aukso kalyklos vietoje, neobarokiniame pastate 1896 m. suprojektuotame Tatsuno Kingo.\n_START_SECTION_\nValdytojai\n_START_PARAGRAPH_\nBanko valdytojas (\xe7\xb7\x8f\xe8\xa3\x81, s\xc5\x8dsai) turi didel\xc4\x99 \xc4\xaftak\xc4\x85 Japonijos vyriausyb\xc4\x97s ekonominei politikai. Nuo 2008 m. kovo 20 d. juo tapo Masaaki Shirakawa, pakeit\xc4\x99s To\xc5\xa1ihiko Fukui.'